РЕШЕНИЕ НА КОМИСИЯТА
от 7 декември 2009 година
за удължаване на периода на предоставяне на извънредна финансова помощ от Общността за Косово
(2009/918/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2006/880/ЕО на Съвета от 30 ноември 2006 г. за предоставяне на извънредна финансова помощ от Общността за Косово (1), и по-специално член 1, параграф 3 от него,
като има предвид, че:
(1)
Съгласно горепосоченото Решение 2006/880/ЕО периодът на предоставяне на извънредната финансова помощ от Общността за Косово (2) изтича на 11 декември 2009 г.
(2)
В член 1, параграф 3 от Решение 2006/880/ЕО се предвижда възможността Комисията да удължи периода на предоставяне с най-много една година.
(3)
За приключването на програмата за финансова помощ периодът на предоставянето ѝ следва да се удължи с една година.
(4)
С Икономическия и финансов комитет бяха надлежно проведени консултации във връзка с удължаването,
ПРИЕ НАСТОЯЩОТО РЕШЕНИЕ:
Член 1
Периодът за предоставяне на извънредна финансова помощ от Общността за Косово се удължава с още една година до 11 декември 2010 г.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 7 декември 2009 година.